Diari Oficial de la Generalitat Valenciana


Sumari del DOGV 3874, del 09-11-2000 (2000/8787)

RESOLUCIÓ de 30 d'octubre de 2000, del secretari general de la Presidència de la Generalitat Valenciana, per la qual es prorroguen 24 beques per a la realització de pràctiques professionals de periodisme i audiovisuals.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3874

Data del DOGV
:   09-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8787


Organisme emissor
:   Presidència de la Generalitat

Tipus de document
:   Resolució

RESOLUCIÓ de 30 d'octubre de 2000, del secretari general de la Presidència de la Generalitat Valenciana, per la qual es prorroguen 24 beques per a la realització de pràctiques professionals de periodisme i audiovisuals. [2000/M8787]
  
Vist que mitjançant la Resolució de 23 de desembre de 1999, del secretari general de la Presidència de la Generalitat (publicada en el DOGV núm. 3.661, de 7 de gener de 2000), es van convocar 24 beques per a la realització de pràctiques professionals de periodisme i audiovisuals i s'aprovaren les bases per a la seua concessió.
  
Vist que aquestes beques s'adjudicaren per la Resolució del secretari general de la Presidència de la Generalitat de data 31 de març de 2000 (publicada en el DOGV núm. 3.730, de 13 d'abril de 2000), s'inicià el període de gaudi l'1 d'abril de 2000 i finalitzà el 31 de desembre del mateix any, d'acord amb el que disposa la base tercera de la convocatòria.
  
Vist que a fi que no es produïsca una interrupció entre els períodes de gaudi de les convocatòries de beques corresponents als exercicis 2000 i 2001 i, ja que la Presidència de la Generalitat Valenciana necessita disposar diàriament dels serveis que desenvolupa el personal becat, pertoca la pròrroga del període de gaudi de 2000, durant el primer trimestre de 2001, fins que es produïsca l'adjudicació de la convocatòria de beques del pròxim exercici.
  
Atés el que disposa l'article 3, apartat c) del Decret 13/1999, de 30 de juliol, del president de la Generalitat, pel qual es deleguen competències, entre altres, en el secretari general de Presidència, i segons el que estableix el Decret 108/1992, de 6 de juliol, del Govern Valencià, pel qual es regula la concessió de beques.
  
Atés el que estableix el Decret 109/2000, de 18 de juliol, del Govern Valencià, pel qual aprova el Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern.
  
Atés el que estableix l'Ordre de 24 de juliol de 2000, de la Conselleria del Portaveu del Govern, per la qual es deleguen determinades atribucions en el secretari general de Presidència, resolc:
  
Primer
  
Prorrogar el període de gaudi de les beques de la convocatòria de 2000, fins que es produïsca la incorporació dels becaris corresponents a la convocatòria de 2001, sent el termini màxim de pròrroga de tres mesos, per un import de sis milions vuit-centes quaranta mil pessetes (6.840.000 PTA). La pròrroga quedarà condicionada a l'efectiva existència de consignació pressupostària suficient a càrrec dels crèdits de la línia 401/000/00 de l'aplicació pressupostària 50.19.650.18.537.14 del pressupost de la Generalitat Valenciana per a l'any 2001.
  
Contra aquesta resolució, que posa fi a la via administrativa, es podrà interposar potestativament un recurs de reposició davant del mateix òrgan que ha dictat l'acte, en el termini d'un mes comptador des de l'endemà de la seua notificació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació, de conformitat amb el que estableixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.